થોડાક દિવસો પહેલાં રમુ સિંધી હિતેશ સિંધવાણી પાસે આવ્યો હતો અને મને 50 હજાર રૂપિયા આપી દે પછી કોઇ તારી પાસે રૂપિયાની ઉઘરાણી નહીં કરે તેવી ખાતરી આપી હતી. રૂપિયા નહીં આપે તો જીવવાનું હરામ કરી દેવાની પણ ધમકી પણ આપી હતી. ધમકીથી ડરી જઇને હિતેશે 23 હજાર રૂપિયા રમુ સિંધીને આપ્યા હતા, જોકે રોજેરોજ રમુ સિંધીની દાદાગીરી વધી જતાં અંતે હિતેશે સરદારનગર પોલીસ સ્ટેશનમાં રમુ સિંધી વિરુદ્ધમાં ખંડણી માગવાની તેમજ ધાકધમકી આપવાની ફરિયાદ દાખલ કરાવી હતી. આ મુદ્દે સરદારનગર પોલીસ સ્ટેશનના પીએસઆઇ પી. જે. ખરસાણે જણાવ્યું છે કે રમુ સિંધીની ધરપકડ કરી લેવામાં આવી છે. તેણે હિતેશ પાસેથી પ્રોટેકશન મની પેટે 50 હજાર રૂપિયા માગ્યા હતા. સરદારનગર વિસ્તારમાં પોતાની ઇમેજ ભાઇની ઊભી કરવા માટે તેને કૃત્ય કર્યું છે.